stanford-oval/wikipedia huggingface dataset:
Kameiros
Rakennukset ja löydökset > Agora

Alimmalla tasolla oli agora eli kauppapaikka. Sen laidoilla oli monia temppeleitä ja alttareita, ja se oli osin pylväikköjen ympäröimä. Agoran länsipuolella sijaitsi alueen merkittävin temppeli, joka oli omistettu Apollon Pythiokselle. Se oli distyylitemppeli, eli sen etupuolella oli kaksi pylvästä, ja se edusti doorilaista tyyliä. Temppelissä oli pronaos, naos eli cella sekä opisthodomos. Temppelin kulttipatsaan jalusta on säilynyt. Nykyisin yksi temppelin pylväistä ja osa seinästä on kunnostettu.
Toinen merkittävä pyhäkköalue alueella oli Hierothyteion, joka oli rakennettu hellenistisellä kaudella ja omistettu Kameiroksen jumalille ja heeroksille. Siihen kuului useita alttareita. Agoran yhteydessä oli myös suuri lähdekaivorakennelma, jonka julkisivussa oli kuusi doorilaista puolipylvästä ja keskellä suuri vesisäiliö. Se oli rakennettu 300-luvun eaa. puolessa välissä. Agoran pohjoispuolella sijaitsi suuri puolikaarenmuotoinen eksedra.
Rakennukset ja löydökset > Yksityistalojen korttelit

Agoran itäpuolelta alkava pääkatu johti etelään läpi yksityistalojen kortteleiden, jotka muodostavat kaupungin keskimmäisen tason. Hippodamoksen asemakaavan mukaisesti korttelit olivat tasakokoisia. Kaupungin yksityistalojen tyypillinen piirre oli niiden keskellä sijainnut rhodoslainen peristyyli- eli pylväikköpiha, jossa yksi neljästä sivusta oli muita korkeampi. Talot oli koristeltu maalauksin ja mosaiikkilattioin.
Rakennukset ja löydökset > Akropolis eli yläkaupunki

Pääkatu johti edelleen kolmannelle tasolle eli kukkulan huipulle, joka sijaitsi kaupungin eteläpäässä ja toimi kaupungin akropoliina eli yläkaupunkina. Akropoliilla sijaitsi 200-luvulla eaa. rakennettu 200-metrinen stoa eli pylväshalli, josta on nykyisin jäljellä enää yksi kiviseinä. Stoan takaosassa sijaitsi kauppoja. Stoan etuosa oli avoin ja sitä tukivat doorilaiset pylväät, jotka olivat kahdessa rivissä. Arkaaisella kaudella stoan paikalla sijaitsi 500-luvulla eaa. rakennettu sisterni eli vesisäiliö, jonne ennen stoan rakentamista kerättiin kaupungin käyttövesi. Siihen mahtui 600 kuutiometriä vettä, mikä riitti noin 300–400 perheelle. Sisternistä vesi johdettiin vesijohdoissa alas kaupunkiin. Stoan rakentamisen yhteydessä vanha sisterni jäi käytöstä, kun pylväshallin yhteyteen ja sen alapuolelle rakennettiin uusi vesijärjestelmä.
Stoan eteläpuolella sijaitsi Athene Kameiraalle (myös Athene Polias) omistettu temppeli. Se oli tetrastyylitemppeli ja edusti doorilaista tyyliä. Temppeli rakennettiin alun perin arkaaisella kaudella ja uudelleen maanjäristyksen jälkeen. Temppelistä on jäljellä vain sen perustukset.
Kameiroksen akropolista tai muuta kaupunkia ei ollut linnoitettu.
Rakennukset ja löydökset > Muut löydökset

Roomalaisella kaudella kaupungin pohjoisosaan rakennettiin termejä eli kylpylöitä. Kaupungin satama sijaitsi Mylantionin niemessä eli nykyisessä Ágios Mináksen niemessä kaupungin pohjoispuolella.
Kameiroksesta tehdyt esinelöydöt ovat Ródoksen arkeologisessa museossa.
Aiheesta muualla

Kuvia tai muita tiedostoja aiheesta Kameiros Wikimedia Commonsissa
Kameiroksen raunioita.
Kameiroksen raunioita.
Apollon Pythioksen temppelin rauniot.
Hierothyteionin rauniot.
Lähdekaivorakennuksen rauniot.
Saku Taittonen

| Saku Taittonen> Henkilötiedot |
| --- | --- |
Syntynyt: 9. huhtikuuta 1996 (ikä 28) Kuortane
Kansalaisuus:  Suomi
Ammatti:  Näyttelijä
Sukulaiset:  Annu Ridanpää-Taittonen
Näyttelijä
Aktiivisena:  2010-
Merkittävät roolit:  Pertti Neumann  Levoton Tuhkimo
Aiheesta muualla
IMDb
Elonet
Saku Taittonen  (s. 9. huhtikuuta 1996Kuortane) on suomalainen näyttelijä. Taittonen opiskelee Taideyliopiston Teatterikorkealoulussa näyttelijäntaiteen maisterin tutkintoa.
Taittonen esittää pääroolia Pertti "Nipa" Neumannia vuonna 2024 ensi-iltansa saaneessa Levoton Tuhkimo -elokuvassa.
Saku Taittosen äiti on poliitikko ja liikunnanopettaja Annu Ridanpää-Taittonen.
Yksityiselämä

Taittonen on soittanut rumpuja yhtyeessä Unknown decoy vuosina 2018–2020. Rumpujen lisäksi Taittonen osaa soittaa pianoa sekä kitaraa.
Taittonen on seurustellut vuodesta 2018 Helsingin Sanomien toimittaja Tiia Etelämäen kanssa.
Koulutus

Taittonen on käynyt lukion Kuortaneen urheilulukiossa, josta hän valmistui ylioppilaaksi neljässä vuodessa vuonna 2016. Sen lisäksi hän on opiskellut J.W. Mitchell High schoolissa, Gradia Jyväskylässä muusikon tutkinnon (2018–2020) sekä reserviupseerikoulussa (2016–2017).
Taittonen aloitti vuonna 2020 Taideyliopiston Teatterikorkealoulussa näyttelijäntaiteen opinnot, josta hänen on määrä valmistua teatteritaiteen maisteriksi keväällä 2025.
Teatterirooleja

Grease (Jyväskylän Teatteriyhdistys 2018)
Keisarikunta (Teatteri Estate 2019)
Myrskyluodon Maija (Varkauden Teatteri 2020)
Nimetön (Helsingin kaupunginteatteri 2023)
Huone nro 6 (Teatteri Jurkka 2024)
Filmografia

| Vuosi | Sarja | Rooli |
| --- | --- | --- |
| 2022 | Helsinki-syndrooma | nuori Elias Karo |
| Vuosi | Elokuva | Rooli |
| --- | --- | --- |
| 2022 | Päivä ilman kieltoa | - |
| 2024 | Levoton tuhkimo | Pertti Neumann |
Colin Firth

| Colin Firth |
| --- | --- |
 Colin Firth vuonna 2016.
Henkilötiedot
Syntynyt: 10. syyskuuta 1960 (ikä 64) Grayshott, Hampshire
Ammatti:  näyttelijä
Näyttelijä
Merkittävät roolit:  Ylpeys ja ennakkoluulo Bridget Jones – elämäni sinkkuna Bridget Jones: Elämä jatkuu Tärkeintä on olla aito A Single Man Kuninkaan puhe Kingsman: Salainen palvelu
Palkinnot
 Parhaan miespääosan Oscar  2010 Kuninkaan puhe 
 Nimikirjoitus
Aiheesta muualla
IMDb 
Elonet
Colin Andrew Firth (s. 10. syyskuuta 1960 Grayshott, Hampshire) on englantilainen Oscar-palkittu näyttelijä. Hän tuli tunnetuksi Jane Austenin romaaniin perustuvan Ylpeys ja ennakkoluulo -televisiosarjan Herra Darcyna ja samaan romaaniin löyhästi perustuvien Bridget Jones -elokuvien Mark Darcyna. Firthin huomattavin rooli oli elokuvassa Kuninkaan puhe, josta hän muiden palkintojen ohella voitti parhaan miespääosan Oscarin. 2010-luvulla hänen imagonsa myös muuttui hurmurista herrasmiesagentiksi Kingsman-elokuvien myötä.
Tausta ja ura näyttelijänä

Firth vietti lapsuutensa alun Nigeriassa ja palasi Englantiin viisivuotiaana aloittaakseen koulunkäynnin Winchesterissä. Colin päätti noin 15-vuotiaana alkaa näyttelijäksi, hän opiskeli kaksi vuotta Drama Centre -teatterikoulussa ja esitti pääosaa näytelmässä Hamlet. Hänen ensimmäinen esiintymisensä valkokankaalla tapahtui elokuvassa Vakoojan tarina. Osastaan tv-elokuvassa Kuningattaren ja isänmaan puolesta hän sai Bafta-ehdokkuuden sekä Royal Television Societyn parhaan näyttelijän palkinnon. Hän on saanut Bafta-ehdokkuuden myös herra Darcyn roolistaan vuonna 1995 valmistuneessa televisiosarjassa Ylpeys ja ennakkoluulo. Firth voitti Oscarin parhaasta miespääosasta vuonna 2011 näyteltyään änkytyksensä kanssa kamppaillutta Yrjö VI:ta elokuvassa Kuninkaan puhe. Vuonna 2016 hän tuotti elokuvan Loving.
Yksityiselämä

Kuvatessaan elokuvaa Valmont Firth tapasi näyttelijä Meg Tillyn, johon omien sanojensa mukaan rakastui ensi silmäyksellä, mutta hänellä kesti hiukan aikaa ymmärtää asia. Vuonna 1990 pari muutti Pohjois-Amerikkaan pieneen syrjäiseen mökkiin ja kumpikin jätti näyttelemisen. Vuonna 1990 parille syntyi poika. Perheeseen kuuluivat myös Tillyn tytär ja poika hänen aiemmasta avioliitostaan. Eristäytynyt elämä ei kuitenkaan sopinut Firthille, ja vuonna 1994 hän palasi Lontooseen Tillyn jäädessä lasten kanssa heidän metsämökkiinsä. Erosta huolimatta Firth on säilyttänyt läheiset välit poikaansa, ja yhä edelleen hän kutsuu myös Tillyn muita lapsia lapsipuolikseen.
Firthin palattua Lontooseen hänelle tarjottiin Mr. Darcyn roolia, ja kuvausten aikana Firth aloitti suhteen Darcyn rakastettua Elizabethia näytelleen Jennifer Ehlen kanssa. Pari erosi kuitenkin vuotta myöhemmin. Ylpeyden ja ennakkoluulon kuvausten jälkeen Firth lensi Kolumbiaan, jossa hän kuvasi elokuvaa Nostramo. Elokuvan assistenttina työskenteli italialainen Livia Giuggioli, josta Firth sanoi tienneensä heti ensi silmäyksellä, että kyseessä on hänen tuleva vaimonsa. Vuonna 1997 Firth ja Giuggioli vihittiin Roomassa. Kunnioituksesta vaimoaan ja tämän vanhempia kohtaan Firth aloitti italian kielen opiskelun. Kymmenen vuotta myöhemmin hän puhui kieltä jo sujuvasti. Firth on itse sanonut, ettei Livia ymmärrä lainkaan häneen kohdistuvaa ihannointia ja esimerkiksi aamulla nähdessään vastaheränneen miehensä hän saattaa toisinaan tokaista: "Oh, look. It's mister Darcy".
Firthillä ja Giuggiolilla on kaksi lasta (s. 2001 ja 2003). Firthillä on myös nuorempi sisar, Kate, ja nuorempi veli, Jonathan. Colinin mukaan veljen ensimmäinen kommentti siihen, kun hänelle tarjottiin herra Darcyn osaa, oli: ”Darcy? Mutta eikö hänen kuuluisi olla seksikäs?” Kate ja Jonathan Firth ovat myös näyttelijöitä. Kate Firth on opiskellut myös puheterapeutiksi. Hän oli isoveljensä neuvonantaja Kuninkaan puhetta kuvattaessa.
Harrastukset

Firth on kiinnostunut kirjallisuudesta ja hän on aina lukenut paljon. Hän näytteli esimerkiksi elokuvassa Genius toimittajaa (ja lahjakkaiden kirjailijoiden löytäjää) joka ystävystyy kirjailija Thomas Wolfen kanssa auttaessaan tätä. Lisäksi Firth toimi Graham Greenen teoksen Jutun loppu -äänikirjaversion lukijana.
Firth osallistuu myös hyväntekeväisyyteen ja on kiinnostunut sellaisista aiheista kuin Reilu Kauppa, heimolaisuus ja pakolaisuus. Hän tukee muun muassa ihmisoikeusjärjestö Survival Internationalia.
Aiheesta muualla

Wikimedia Commonsissa on kuvia tai muita tiedostoja aiheesta .
Colin Firth Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Latvia  Tšekki  Australia  Korea  Kroatia  Alankomaat  Puola 
Taiteenala:  Emmy Awards  FID  MusicBrainz 
Henkilöt:  Deutsche Biographie  DDB  Trove  Elonet 
Muut:  SNAC  IdRef
Säynätsalon kirkko

| Säynätsalon kirkko |
| --- | --- |
 Kirkko päädystä katsoen.
Sijainti:  Saarnatie, Säynätsalo, Jyväskylä
Koordinaatit:  62°08′35.5″N, 025°46′14.3″E
Seurakunta:  Jyväskylän seurakunta
Rakentamisvuosi:  1927
Suunnittelija:  Armas Lindgren ja Bertel Liljeqvist
Materiaali:  tiili
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Säynätsalon kirkko on Jyväskylässä Säynätsalon kaupunginosassa oleva päätytornillinen pitkäkirkko, jonka suunnittelijoina olivat arkkitehdit Armas Lindgren ja Bertel Liljeqvist. Säynätsalon tehtaiden johtaja, kauppaneuvos Hanna Parviainen rahoitti kirkon rakentamisen. Kirkko on valmistunut vuonna 1927. Vaaleaksi rapatun tiilikirkon päätytorni on barokkityylinen. Kulmikas kuoriosa on kirkkosalia kapeampi ja matalampi. Kirkkosaliin liittyvä seurakuntasali erottuu matalana siipirakennuksena. Kirkon kellotornissa on kolme kelloa. Kirkko vihittiin 6. tammikuuta 1927 ja siinä on 350 istumapaikkaa.
Kuoriosan kirkkosalista erottavassa triumfikaaressa on kuvanveistäjä Gunnar Finnen tekemä krusifiksi. Hän on myös tehnyt kastemaljan ja vastannut urkulehteriä kannattavien pylväiden veistokoristelusta. Kaksiosaisen alttaritaulun on maalannut taidemaalari Hanna Rönnberg. Tunnelmallisen kirkkosalin arkkitehtuuriin olennaisesti liittyvästä muusta taiteellisesta koristelusta ovat vastanneet taidemaalari Paavo Leinonen ja koristetaiteilija Antti Salmenlinna. Barokkikruunut ja muut valaisimet on valmistanut Taito Oy.
Kirkossa on sopusuhtaisesti yhdistelty useita kertaustyylejä. Kirkkosalin kasettikatto on tehty Säynätsalon tehtaalla valmistetusta vanerista. Kokonaisuuteen sulautuva arkkitehti Aulis Blomstedtin suunnittelema sankarihauta-alue vihittiin 1948. Alueelle on pystytetty Wäinö Aaltosen veistämä pronssinen sankaripatsas Mies mieheltä. Sankarihautojen hautamerkit ovat Päijänteen rantakiviä.
Säynätsalon kirkko on kulttuurihistoriallisesti arvokas ja se on suojeltu kirkkolain nojalla. Kirkko suljettiin sisäilmaongelmien ja remontin vuoksi syksyllä 2022. Korjauksen myötä kirkkosali entisöitiin aiempaan vaaleaan sävyyn, maalauksia puhdistuskonservoitiin ja kirkon urut uusittiin. Peruskorjatun kirkon avajaisia vietettiin Mikkelinpäivänä 2024  Lapuan hiippakunnan piispa  Matti Salomäen läsnäollessa. Urkurakentamo Veikko Virtanen Oy:n rakentamat uudet urut asennetaan parin vuoden sisällä kirkon muun remontin valmistumisesta.
Sodan aikana kirkon tornissa toimi Säynätsalon lottien ilmavalvontapiste. Lähestyvistä pommikoneista ilmoitettiin kirkon kelloja soittamalla.
Kuvia

Kirkon pitkä osa erottuu puiden välistä. Tornin huipulla on kukko.
Säynätsalon kirkon sankarihaudat kesällä 2014.
Aiheesta muualla

Kuvia tai muita tiedostoja aiheesta Säynätsalon kirkko Wikimedia Commonsissa
Kuvia kirkosta (Arkistoitu – Internet Archive). Jyväskylän seurakunta.
| n k Perustiedot Wikidatassa: Säynätsalon kirkko (Q15633852)ohje |
| --- | --- |
esiintymä kohteesta: kirkko, pitkäkirkko, kivikirkko
valtio: Suomi
sijaitsee hallinnollisessa alueyksikössä: Jyväskylä
sijainti: Säynätsalo
katuosoite: Saarnatie 2, 40900 Säynätsalo, Saarnatie 1, 40900 Säynätsalo
koordinaatit: 62°08′37″N 25°46′14″E﻿ / ﻿62.14368°N 25.77051°E﻿ / 62.14368; 25.77051
Maria Tirkkonen

| Maria Tirkkonen |
| --- | --- |

Henkilötiedot
Muut nimet:  Hedvig Maria Enegrén
Syntynyt: 19. joulukuuta 1842 Tyrvää, Suomen suuriruhtinaskunta
Kuollut: 2. tammikuuta 1919 (76 vuotta) Tampere
Ammatti:  kauppias
Puoliso:  Johan Tirkkonen (vih. 1867, k. 1892)
Lapset:   Juho Aleksander (1870–1898)   Frans Nikolai (1875–1926)   Maria Zuleima (1882–1964)  
Hedvig Maria Tirkkonen (o.s. Enegrén, 19. joulukuuta 1842 Tyrvää – 2. tammikuuta 1919 Tampere) oli suomalainen kauppias, joka kuului tamperelaisen liike-elämän merkkihenkilöihin. Hän rakennutti Tampereelle valtakunnallisesti merkittävän Tirkkosen talon.
Maria Tirkkonen ja hänen aviopuolisonsa Johan (Juhana) Tirkkonen ryhtyivät kangastavaran tukkukauppiaiksi vuonna 1869. Aloittaessaan liiketoiminnan he olivat vähävaraisia kulkukauppiaita, jotka kiersivät hevoskuormineen Hämeen ja Savon maaseutua. Parin vuoden jälkeen heillä oli varaa hankkia vakinainen myyntikoju Tampereen Raatihuoneen paikalla sijainneista niin sanotuista salonkipuodeista. Vuonna 1875 he siirsivät kauppapuotinsa Kauppakadun ja Kuninkaankadun kulmassa sijainneisiin vuokratiloihin, kauppias Orellin puutaloon. Tirkkoset ostivat talon ja tontin itselleen vuonna 1884.
Tirkkosen pariskunta nousi sitkeällä työnteollaan Tampereen varakkaimpien kauppiaiden joukkoon. Kun Juhana Tirkkonen kuoli vuonna 1892, Maria-leski jatkoi menestyksekästä kauppiasuraa yksin. Hän rakennutti vanhan puutalon paikalle uuden, uhkean liike- ja asuinrakennuksen. Lars Sonckin ja Birger Federleyn suunnittelema jugendtyylinen talo valmistui vuosina 1900–1901. Kyseessä oli oman aikansa moderni tavaratalo, jossa oli liiketiloja kahdessa kerroksessa. Jonkin aikaa Tirkkosen kauppa oli koko Suomen suurin kangas- ja pukinemyymälä. Siellä työskenteli 36 liikeapulaista, ja asiakkaita palveltiin sekä suomeksi että ruotsiksi.
Uuden liiketalon valmistuttua Maria ja Juhana Tirkkosen poika Nikolai siirtyi kangasmyymälän johtajaksi. Maria Tirkkonen alkoi puolestaan hoitaa erillistä lankaosastoa, joka toimi samassa rakennuksessa. Hän lopetti kauppiaan työt vuonna 1913.
Liiketoimiensa ohella Maria Tirkkonen tunnettiin aktiivisena hyväntekeväisyyden harjoittajana. ”Hänen lämminhenkinen sydämensä uhkui aina rakkautta lähimmäisiinsä ja missä apua ja tukea tarvittiin siellä hän oli auttamassa”, kirjoitti Aamulehti Tirkkosen kuoleman jälkeen tammikuussa 1919.
Maria ja Juhana Tirkkonen on haudattu Kalevankankaan hautausmaalle.
Maria Tirkkosen rakennuttama talo on suojeltu rakennussuojelulailla.
Martin Nečas

| Martin Nečas |
| --- | --- |

Henkilötiedot
Syntynyt: 15. tammikuuta 1999 (ikä 26) Nové Město na Moravě, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  86 kg
Seura
Seura:  Colorado Avalanche
Sarja:  NHL
Pelinumero:  88
Pelaajaura
Pääsarjaura:  2016–
Aik. seurat:  HC Kometa Brno (ČEL)   Carolina Hurricanes (NHL)   Charlotte Checkers (AHL)
NHL-varaus:  12. varaus, 2017 Carolina Hurricanes
Martin Nečas (s. 15. tammikuuta 1999 Nové Město na Moravě, Tšekki) on tšekkiläinen jääkiekkoilija, joka edustaa NHL-joukkue Colorado Avalanchea. Hän on pelipaikaltaan keskushyökkääjä, mutta on pelannut myös laidassa. Carolina Hurricanes varasi Nečasin ensimmäisellä kierroksella 12. pelaajana kesällä 2017.
Pelityyli

The Sports Forecaster -sivuston mukaan Nečas on lahjakas, monipuolinen ja luova pelintekijä, joka luistelee hyvin ja omaa hyvät syöttötaidot. Hän on myös vaikea pysäytettävä kiekollisena. Nečas kuitenkin ajoittain tuhlaa maalipaikkoja syöttämällä edelleen ja hän pitää ajoittain kiekkoa liian kauan. Nečas ei ole myöskään optimaalisen kokoinen NHL-tasolle.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Nečas alle 20-vuotiaiden vuoden 2017 MM-kilpailuissa. |  Nečas alle 20-vuotiaiden vuoden 2017 MM-kilpailuissa. |  Nečas alle 20-vuotiaiden vuoden 2017 MM-kilpailuissa. |  |
Maa:   Tšekki
Miesten jääkiekko
| MM-kilpailut  | MM-kilpailut  | MM-kilpailut  |  |
|  Kultaa | Tšekki 2024 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2016 | jääkiekko |  |
Nečas edusti Tšekkiä MM-kilpailuissa vuonna 2018. Yhteensä hän on pelannut yhdeksän A-maaottelua tehopistein 3+3=6. Nečas teki A-maajoukkuedebyyttinsä vain 19-vuotiaana Sweden Hockey Gamesissa 28. huhtikuuta 2018 Ruotsin Södertäljessä Suomea vastaan. Hänet merkittiin Tšekin kakkossentteriksi laidoilleen Hynek Zohorna ja Robert Kousal. Ensimmäisen A-maajoukkuemaalinsa Nečas teki samana keväänä MM-kilpailujen avausottelussa 5. toukokuuta 2018 siirretyn rangaistuksen aikana Tanskan Kööpenhaminassa Slovakiaa vastaan.
Nečas pelasi myös alle 20-vuotiaiden MM-kilpailuissa vuosina 2017, 2018 ja 2019. Ensimmäisessä turnauksessa hänet valittiin Ruotsia vastaan pelatun alkulohkon ottelun päätteeksi Tšekin ottelun parhaaksi pelaajaksi. Nečas voitti tehoilla 3+8=11 koko vuoden 2018 turnauksen syöttöpörssin ja hän jakoi pistepörssin voiton Yhdysvaltain Casey Mittelstadtin kanssa. Valmennus valitsi Nečasin Tšekin turnauksen yhdeksi kolmesta parhaasta pelaajasta. Hänet valittiin myös Venäjää vastaan pelatun avausottelun päätteeksi joukkueensa ottelun parhaaksi pelaajaksi. Vuoden 2019 turnauksessa Nečas toimi Tšekin kapteenina. Hän oli tehoilla 1+3=4 joukkueen paras syöttäjä ja Nečas jakoi Tšekin sisäisen pistepörssin voiton Martin Kautin kanssa.
Nečas pelasi myös alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Nečas toimi Tšekin kapteenina ja johdatti joukkueen kultaan. Hän jakoi neljällä syöttöpisteellään Tšekin sisäisen syöttöpörssin voiton Jan Kernin kanssa. Nečas pelasi myös World U-17 Hockey Challengessa vuonna 2015, jolloin hän oli joukkueensa paras pistemies ja maalintekijä tehoilla 4+1=5. Yhteensä Nečas on pelannut 32 nuorten ja 53 poikien maaottelua.
Energia Irlannissa

Energia Irlannissa käsittelee Irlannin energian tuotantoon ja kulutukseen liittyviä asioita.
Energian kulutus

Energiankulutus asukasta kohti vuonna 2022 oli 118,037  miljoonaa BTU:ta, maailmassa 37:nneksi suurinta.
Vuonna 2022 loppukäyttäjistä suurin ryhmä oli liikenne (35 %), toisena kotitalouksien energiankäyttö (24 %) Teollisuuden osuus on 19 %.
Vuonna 2024 ensirekisteröidyistä henkilöautoista yleisimmin käyttövoimana oli bensiini (30,3%), sitten diesel (22,8%), täyssähkö (14,4%) ja harvinaisimpina lataushybridit (10,3%).
Energian tuotanto

Irlannin energiankulutus vuonna 2023 jakaantui eri lähteiden kesken seuraavasti:
öljy: 46 %
maakaasu: 32 %
maalämpö, aurinko ja tuulivoima:8,2 %
biopolttoaineet ja jätteenpoltto: 7 %
kivihiili: 5,5 %
Irlannin sähköntuotanto jakautui vuonna 2022 eri lähteiden kesken seuraavasti:
fossiiliset polttoaineet: 58,2 % kokonaiskapasiteetista
tuulivoima: 35,9 %
biomassan ja jätteiden poltto: 4,1 %
vesivoima: 1,5 %
aurinkoenergia: 0,3 %
Irlannin eteläpuolelta löytyi 1980-luvulla maakaasua, mutta tunnetut kaasuvarat käytettiin nopeasti loppuun. Turvetta on poltettu maaseudun energianlähteenä vuosisatojen ajan, mutta nykyisin kansasllinen sähköverkko ulottuu koko maahan. Tuulienergiassa nähdään paljon kasvupotentiaalia.
Jack Drury

| Jack Drury |
| --- | --- |

Henkilötiedot
Syntynyt: 3. helmikuuta 2000 (ikä 24) New York, NY, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  79 kg
Seura
Seura:  Colorado Avalanche
Sarja:  NHL
Pelinumero:  18
Pelaajaura
Pääsarjaura:  2020–
Aik. seurat:  Växjö Lakers HC (SHL) Carolina Hurricanes (NHL
NHL-varaus:  42. varaus, 2018 Carolina Hurricanes
Jack Drury (s. 3. helmikuuta 2000 New York, New York, Yhdysvallat) on yhdysvaltalainen jääkiekkoilija, joka pelaa NHL-joukkue Colorado Avalanchessa. Hän on pelipaikaltaan keskushyökkääjä.
Ura > Seuraura

Drury on Chicago Missionin kasvatti. Waterloo Black Hawks varasi hänet 28. pelaajana USHL:n varaustilaisuudessa 2016. Drury siirtyi joukkueeseen kaudeksi 2016–2017, jolloin hän pelasi 44 runkosarjaottelua tehopistein 4+8=12 ja kahdeksan playoff-ottelua ilman tehopisteitä. Kaudella 2017–2018 Drury nousi Black Hawksin kapteeniksi. Hän voitti joukkueen sisäisen pistepörssin tehoilla 24+41=65, joilla Drury sijoittui koko USHL:n pistepörssissä neljänneksi. Pudotuspeleissä hän jakoi kolmella osumallaan Black Hawksin sisäisen maalipörssin voiton Garrett Waitin kanssa. Drury valittiin kauden päätteeksi USHL:n toiseen tähdistökentälliseen ja akateemiseen tähdistökentälliseen. Hän pelasi kauden aikana myös CCM/USA Hockey All-American Prospects Gamessa.
Carolina Hurricanes varasi Druryn toisella kierroksella 42. pelaajana NHL:n varaustilaisuudessa 2018. Vuosina 2018–2020 hän kävi Harvardin yliopistoa. Freshman -vuotensa 2018–2019 päätteeksi Drury valittiin ECAC Hockeyn tulokkaiden tähdistökentälliseen. Sophomore -vuotenaan 2019–2020 hän sijoittui tehoilla 20+19=39 koko divisioonan pistepörssissä toiseksi edellään vain joukkuetoveri Nick Abruzzese sekä maalipörssissä toiseksi edellään vain Dartmouthin Drew O’Connor. Drury valittiin kauden päätteeksi ECAC:n toiseen tähdistökentälliseen.
Kaudeksi 2020–2021 Drury siirtyi vuoden mittaisella sopimuksella Ruotsin SHL-liigan Växjö Lakersiin.
Heinäkuussa 2021 Drury teki kolmivuotisen tulokassopimuksen hänet varanneen Carolina Hurricanesin kanssa.
Heinäkuussa 2024 hän solmi Hurricanesin kanssa kaksivuotisen ja yhteensä 3,45 miljoonan dollarin arvoisen jatkosopimuksen.
25. tammikuuta 2025 Hurricanes kauppasi Druryn, Martin Nečasin, toisen kierroksen varausvuoron vuoden 2025 varaustilaisuudessa ja neljännen kierroksen varausvuoron vuoden 2026 varaustilaisuudessa Colorado Avalancheen vaihdossa Mikko Rantaseen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Kanada 2019 | jääkiekko |  |
| Jääkiekon maailmanmestaruuskilpailut  | Jääkiekon maailmanmestaruuskilpailut  | Jääkiekon maailmanmestaruuskilpailut  |  |
|  Pronssia | Latvia 2021 | jääkiekko |  |
Drury pelasi alle 20-vuotiaiden MM-kilpailuissa vuosina 2019 ja 2020, joista ensimmäinen turnaus päättyi hopeaan. Hän pelasi myös alle 18-vuotiaiden Hlinka Gretzky Cupissa vuonna 2017, jolloin Drury toimi Yhdysvaltain kapteenina. Hän voitti joukkueen sisäisen piste- ja syöttöpörssin tehoilla 2+3=5. Drury jakoi myös Yhdysvaltain sisäisen tehotilaston voiton neljän muun pelaajan kanssa lukemalla +1. Hän pelasi samana vuonna myös World Junior A Challengessa, joka päättyi hopeaan.